Κοτόπουλο στον φούρνο με ντομάτα, σκόρδο και θυμάρι
Η κλασική συνταγή κοτόπουλου στην πιο καλοκαιρινή εκδοχή της.
4 μπούτια, ολόκληρα, 1/2 λεμόνι, 8 σκελίδες σκόρδο, ελαφρά κοπανισμένες, 4 ντομάτες ώριμες, ψιλοκομμένες, 1/2 μάτσο δυόσμος, ψιλοκομμένος, 1/2 κουτ. σούπας ξερό θυμάρι, 70 ml ελαιόλαδο, αλάτι, πιπέρι φρεσκοτριμμένο, 1 κουτ. σούπας μουστάρδα, 1 κουτ. σούπας χυμός λεμονιού, 1 κουτ. σούπας πάπρικα πικάντικη, 1 κουτ. σούπας μέλι
Τρίβουμε το κοτόπουλο με το λεμόνι, αλατοπιπερώνουμε, σκεπάζουμε με μεμβράνη και αφήνουμε στο ψυγείο για 15 λεπτά.  Σε ένα μπολ ανακατεύουμε όλα τα υλικά για το άλειμμα και τρίβουμε καλά το κοτόπουλο και κάτω από την πέτσα (όσο μπορούμε).Απλώνουμε σε ταψί που ιδανικά να τα χωράει ακριβώς και βάζουμε ανάμεσα τα σκόρδα. Προθερμαίνουμε τον φούρνο στους 180° C.Σε ένα μπολ ανακατεύουμε τις ντομάτες, τον δυόσμο, το θυμάρι, το ελαιόλαδο και αλατοπίπερο και ρίχνουμε πάνω από το κοτόπουλο.  Ψήνουμε για 40 λεπτά, μέχρι να γίνει και να ροδίσει. Σερβίρουμε με πουρέ μελιτζάνας ή αλμυρίκια και λευκό ρύζι.
Κοτόπουλο,Ντομάτα,Πουλερικά,Σκόρδο